ประกาศกรมโยธาธิการประกาศกรมโยธาธิการเรื่องหลักเกณฑ์การพิจารณาให้ความเห็นชอบนิติบุคคลที่ประกอบกิจการฝึกอบรมพนักงานบรรจุก๊าช เพื่ออนุวัติตามประกาศกรมโยธาธิการ เรื่อง แบบ หลักเกณฑ์ วิธีการและเงื่อนไขการฝึกอบรมพนักงานบรรจุก๊าซการออกหนังสือรับรองและบัตรประจำตัวพนักงานบรรจุก๊าซ ลงวันที่ ๑๕ สิงหาคม๒๕๒๙ อธิบดีกรมโยธาธิการจึงออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกรมโยธาธิการ เรื่องหลักเกณฑ์การพิจารณาให้ความเห็นชอบนิติบุคคลที่ประกอบกิจการฝึกอบรมพนักงานบรรจุก๊าซ"ข้อ ๒ประกาศนี้ให้ใช้บังคับตั้งแต่บัดนี้เป็นต้นไปหมวด ๑บททั่วไป ข้อ ๓ในประกาศนี้นิติบุคคลที่ประกอบกิจการฝึกอบรมพนักงานบรรจุก๊าซหมายความถึงนิติบุคคลที่ประกอบกิจการฝึกอบรมพนักงานบรรจุก๊าซตามประกาศกรมโยธาธิการ เรื่อง แบบหลักเกณฑ์ วิธีการและเงื่อนไขการฝึกอบรมพนักงานบรรจุก๊าซการออกหนังสือรับรองและบัตรประจำตัวพนักงานบรรจุก๊าซ ลงวันที่ ๑๕ สิงหาคม ๒๕๒๙หมวด ๒คุณสมบัติและคุณวุฒิของนิติบุคคลที่ประกอบกิจการฝึกอบรมพนักงานบรรจุก๊าซ ข้อ ๔นิติบุคคลที่ประกอบกิจการฝึกอบรมพนักงานบรรจุก๊าซต้องมีคุณสมบัติและคุณวุฒิดังต่อไปนี้(ก) ดำเนินกิจการในรูปนิติบุคคล(ข) มีทุนจดทะเบียนเป็นห้างหุ้นส่วนหรือบริษัทไม่ต่ำกว่าห้าแสนบาท(ค) มีสำนักงานแน่นอนและสถานที่ประกอบกิจการฝึกอบรมทั้งภาคทฤษฎีและภาคปฏิบัติและมีหนังสือรับรองเป็นหลักฐานการได้มาซึ่งกรรมสิทธิ์จากหน่วยงานอนุญาตให้ใช้สถานที่ประกอบการฝึกอบรมโดยต้องประกอบด้วย(๑) ห้องจัดฝึกอบรมขนาดรับรองได้ ๕๐ คน / รุ่น(๒) สถานที่ฝึกดับเพลิง(๓) สถานที่ฝึกอบรมบรรจุก๊าซ (ลานบรรจุก๊าซ สถานีบรรจุก๊าซและสถานีบริการก๊าซ)(ง) มีเครื่องมือและอุปกรณ์ที่จำเป็นต่อการฝึกอบรมหลักสูตรพนักงานบรรจุก๊าซอย่างน้อย ดังต่อไปนี้(๑) เครื่องฉายภาพข้ามศีรษะ อย่างน้อย ๑เครื่อง(๒) เครื่องฉายสไลด์ อย่างน้อย ๑เครื่อง(๓) เครื่องเล่นวีดิทัศน์ อย่างน้อย ๑เครื่อง(๔) เครื่องรับโทรทัศน์ อย่างน้อย ๑เครื่อง(๕) เครื่องฉาย LCD อย่างน้อย ๑เครื่อง(๖) หลอดแก้วแสดงน้ำก๊าซ (Hydrometer)(๗) เครื่องดับเพลิงชนิดผงเคมีแห้ง (Dry Chemical) ขนาด ๖.๘กิโลกรัมพร้อมผงเคมี อย่างน้อย ๒๕ ถัง(๘) เครื่องดับเพลิงชนิดคาร์บอนไดออกไซด์เหลว ขนาด ๖.๘กิโลกรัมอย่างน้อย ๕ ถัง(๙) ถังก๊าซหุงต้ม ขนาด ๑๕ กิโลกรัม และ ๔๘ กิโลกรัมอย่างละ ๑ ถังใช้ในการสาธิตการดับเพลิง(๑๐) ถาดเหล็กรองน้ำมัน ขนาด ๑.๐๐ x ๑.๕๐ x ๐.๒๐ เมตรสำหรับใช้ใส่น้ำมันในการฝึกดับเพลิง(๑๑) สายสูบดับเพลิงพร้อมอุปกรณ์ไว้สาธิตตามความจำเป็น(๑๒) ถังก๊าซหุงต้มแบบผ่าให้เห็นภายในของถัง(๑๓) วาล์วลดความดัน (Regulator)(๑๔) สายยางเตาก๊าซ(๑๕) ลิ้นแบบมือหมุน และลิ้นแบบกดล็อก แบบผ่าให้เห็นภายใน(๑๖) มาตรวัดอุณหภูมิ และมาตรวัดความดัน(๑๗) มาตรวัดระดับของเหลวแบบติดกับที่(๑๘) มาตรวัดระดับของเหลวแบบเลื่อนก้าน(๑๙) มาตรวัดระดับแบบโรตารี่ และมาตรวัดระดับแบบทุ่นลอย(๒๐) วาล์วนิรภัยแบบลดความดัน (Pressure Relief Value)(๒๑) วาล์วควบคุมการไหลเกิน (Excess Floe Value)(๒๒) วาล์วจ่ายก๊าซ (Service Value)(จ)มีวิทยากรที่มีความรู้และประสบการณ์ในด้านน้ำมันเชื้อเพลิงและก๊าซพร้อมทั้งเป็นวิทยากรบรรยายเกี่ยวกับการฝึกอบรมพนักงานบรรจุก๊าซโดยมีประสบการณ์ไม่น้อยกว่าสองปีไม่น้อยกว่า๓ คน ที่ได้ใบรับรองจากกรมโยธาธิการข้อ ๕วิทยากรตามข้อ ๔ (จ)เมื่อได้รับใบรับรองจากกรมโยธาธิการตามข้อ ๑๔แล้วต้องเป็นวิทยากรให้นิติบุคคลที่ประกอบกิจการฝึกอบรมพนักงานบรรจุก๊าซเพียงแห่งเดียวข้อ ๖นิติบุคคลที่ประกอบกิจการฝึกอบรมพนักงานบรรจุก๊าซต้องไม่เคยเป็นเป็นผู้ถูกสั่งพักใช้ใบรับรองให้เป็นนิติบุคคลที่ประกอบกิจการฝึกอบรมพนักงานบรรจุก๊าซรวมกันตั้งแต่สามครั้งขึ้นไปหรือไม่เคยเป็นผู้ถูกสั่งเพิกถอนใบรับรองให้เป็นนิติบุคคลที่ประกอบกิจการฝึกอบรมพนักงานบรรจุก๊าซข้อ ๗นิติบุคคลที่ประกอบกิจการฝึกอบรมพนักงานบรรจุก๊าซต้องมีระบบการจัดเก็บเอกสารที่ดีโดยเฉพาะเอกสารหลักฐานประวัติผู้เข้ารับการฝึกอบรม สำเนาบัตรประจำตัวหนังสือรับรองและบัตรประจำตัวพนักงานบรรจุก๊าซโดยเอกสารดังกล่าวต้องสามารถตรวจสอบเรื่องเดิมได้โดยง่ายและรวดเร็วข้อ ๘นิติบุคคลที่ประกอบกิจการฝึกอบรมพนักงานบรรจุก๊าซ ต้องได้รับใบรับรองจากอธิบดีกรมโยธาธิการหรือผู้ที่อธิบดีกรมโยธาธิการมอบหมายเป็นหนังสือก่อนจึงจะเริ่มดำเนินกิจการได้ข้อ ๙นิติบุคคลที่ประกอบกิจการฝึกอบรมพนักงานบรรจุก๊าซที่ได้ใบรับรองจากกรมโยธาธิการแล้วต้องปฏิบัติตามประกาศกรมโยธาธิการ เรื่อง แบบ หลักเกณฑ์ วิธีการและเงื่อนไขการฝึกอบรมพนักงานบรรจุก๊าซการออกหนังสือรับรองและบัตรประจำตัวพนักงานบรรจุก๊าซ ลงวันที่ ๑๕ สิงหาคม ๒๕๒๙ โดยเคร่งครัดหมวด ๓การออกใบรับรอง ข้อ ๑๐ผู้ใดประสงค์จะเป็นนิติบุคคลที่ประกอบกิจการฝึกอบรมพนักงานบรรจุก๊าซให้ยื่นคำขอตามแบบ ขฝ. ๑ ท้ายประกาศนี้ต่อกรมโยธาธิการข้อ ๑๑วิทยากรที่มีคุณสมบัติครบถ้วนตามข้อ ๔ (จ) ประสงค์จะเป็นวิทยากรบรรยายของนิติบุคคลที่ประกอบกิจการฝึกอบรมพนักงานบรรจุก๊าซให้ยื่นคำขอตามแบบขฝ. ๒ ท้ายประกาศนี้ต่อกรมโยธาธิการข้อ ๑๒นิติบุคคลที่ประกอบกิจการฝึกอบรมพนักงานบรรจุก๊าซ วิทยากรตามข้อ ๑๐ และข้อ๑๑ เมื่อได้รับการตรวจสอบว่ามีคุณสมบัติและคุณวุฒิครบถ้วนตามที่กำหนดไว้ในหมวด๒ ของประกาศนี้แล้ว กรมโยธาธิการจะออกใบรับรองให้ตามแบบรฝ. ๑ และ รฝ. ๒ท้ายประกาศนี้ข้อ ๑๓ ใบรับรองให้เป็นนิติบุคคลที่ประกอบกิจการฝึกอบรมพนักงานบรรจุก๊าซ ที่กรมโยธาธิการออกให้ให้มีอายุไม่เกินห้าปี หากผู้ประกอบกิจการฝึกอบรมพนักงานบรรจุก๊าซประสงค์จะดำเนินการต่อไปจะต้องยื่นเรื่องราวขอต่ออายุใบรับรองตามแบบ ขฝ. ๑ก่อนใบรับรองนั้นสิ้นอายุไม่น้อยกว่าสามสิบวันข้อ ๑๔วิทยากรผู้ได้ใบรับรองให้เป็นวิทยากรบรรยายของนิติบุคคลที่ประกอบกิจการฝึกอบรมพนักงานบรรจุก๊าซที่กรมโยธาธิการออกให้ ให้มีอายุไม่เกินห้าปีหากวิทยากรประสงค์จะปฏิบัติงานต่อไปต้องยื่นเรื่องราวขอต่ออายุใบรับรองตามแบบ ขฝ.๒ ก่อนใบรับรองนั้นสิ้นอายุไม่น้อยกว่าสามสิบวันข้อ ๑๕นิติบุคคลที่ประกอบกิจการฝึกอบรมพนักงานบรรจุก๊าซ ที่ได้ใบรับรองตามข้อ ๑๓ ต้องรักษาไว้ซึ่งคุณสมบัติและคุณวุฒิตามที่กำหนดไว้ในหมวด๒ ของประกาศนี้โดยครบถ้วน หากพบว่ามีคุณสมบัติและคุณวุฒิไม่ครบถ้วนกรมโยธาธิการจะดำเนินการตักเตือนก่อนหรือสั่งพักใช้ใบรับรองหรือเพิกถอนใบรับรองแล้วแต่กรณีประกาศ ณ วันที่ ๒๖ เมษายน พ.ศ. ๒๕๔๕เสริมศักดิ์ พงษ์พาณิชอธิบดีกรมโยธาธิการ